CELEX: 32017D0621(01)
Language: lt
Date: 1497571200000
Title: 2017 m. birželio 16 d. Komisijos įgyvendinimo sprendimas dėl paraiškos dėl vyno sektoriaus produkto specifikacijos pakeitimo, nurodytos Europos Parlamento ir Tarybos reglamento (ES) Nr. 1308/2013 105 straipsnyje, paskelbimo Europos Sąjungos oficialiajame leidinyje [Dealurile Zarandului (SGN)]

21.6.2017   
            
            
               LT
            
            
               Europos Sąjungos oficialusis leidinys
            
            
               C 197/3
            
         KOMISIJOS ĮGYVENDINIMO SPRENDIMAS
   2017 m. birželio 16 d.
   dėl paraiškos dėl vyno sektoriaus produkto specifikacijos pakeitimo, nurodytos Europos Parlamento ir Tarybos reglamento (ES) Nr. 1308/2013 105 straipsnyje, paskelbimo Europos Sąjungos oficialiajame leidinyje [Dealurile Zarandului (SGN)]
   (2017/C 197/04)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 97 straipsnio 3 dalį,
   kadangi:
   
               (1)
            
            
               Rumunija atsiuntė paraišką dėl produkto „Dealurile Zarandului“ specifikacijos pakeitimo pagal Reglamento (ES) Nr. 1308/2013 105 straipsnį;
            
         
               (2)
            
            
               Komisija išnagrinėjo paraišką ir nusprendė, kad Reglamento (ES) Nr. 1308/2013 93–96 straipsniuose, 97 straipsnio 1 dalyje, 100, 101 ir 102 straipsniuose nustatytos sąlygos buvo patenkintos;
            
         
               (3)
            
            
               siekiant sudaryti sąlygas pareikšti prieštaravimą pagal Reglamento (ES) Nr. 1308/2013 98 straipsnį, paraiška dėl produkto „Dealurile Zarandului“ specifikacijos pakeitimo turėtų būti paskelbta Europos Sąjungos oficialiajame leidinyje,
            
         NUSPRENDĖ:
   Vienintelis straipsnis
   Paraiška dėl produkto „Dealurile Zarandului“ (SGN) specifikacijos pakeitimo pagal Europos Parlamento ir Tarybos reglamento (ES) Nr. 1308/2013 105 straipsnį yra pateikta šio sprendimo priede.
   Vadovaujantis Reglamento (ES) Nr. 1308/2013 98 straipsniu, paskelbus šį sprendimą atsiranda teisė per du mėnesius nuo jo paskelbimo Europos Sąjungos oficialiajame leidinyje pareikšti prieštaravimą dėl šio straipsnio pirmoje dalyje minimos specifikacijos pakeitimo.
   
      Priimta Briuselyje 2017 m. birželio 16 d.
      
         
            Komisijos vardu
         
         Phil HOGAN
         
            Komisijos narys
         
      
   
   
      (1)  OL L 347, 2013 12 20, p. 671.
   
      PRIEDAS
      PRODUKTO SPECIFIKACIJOS NAUJO PAKEITIMO PARAIŠKA
      
         „DEALURILE ZARANDULUI“
      
      
         PGI-RO-A0031-AM01
      
      
         Pateikimo data: 2015 5 28
      
      1.   Pakeitimui taikomos taisyklės
      
      Reglamento (ES) Nr. 1308/2013 105 straipsnis. Esminis pakeitimas
      2.   Pakeitimo aprašymas ir priežastys
      
      2.1.   Su nustatyta vietove susijęs pakeitimas
      
      Vietovė, nustatyta vynams su geografine nuoroda „Dealurile Zarandului“ gaminti, besidriekianti per Arado apskritį, turi būti išplėsta įtraukiant Zebranio, Noidorfo, Frumušenio, Kručenio, Fiskuto, Firitiazo, Hunedoaros Timišanės, Dudo ir Agrišu Marės vietoves. Todėl galutinė geografinė vietovė, kuriai prašoma suteikti vynų su geografine nuoroda apsaugą, bus ši:
      Arado apskritis, Minišo-Mederato vynuogynas ir šie vynuogių auginimo centrai:
      Minišo vietovės:
      
                  —
               
               
                  Lipovos miestas (Lipovos ir Radnos vietovės);
               
            
                  —
               
               
                  Zebranis (Zebranio ir Noidorfo kaimai);
               
            
                  —
               
               
                  Frumušenis (Frumušenio kaimas);
               
            
                  —
               
               
                  Peulišas (Peulišo ir Barackos kaimai);
               
            
                  —
               
               
                  Giorokas (Minišo, Gioroko ir Kuvino kaimai);
               
            
                  —
               
               
                  Kovesincas (Kovesinco kaimas);
               
            Mederato vietovės:
      
                  —
               
               
                  Širija (Širijos, Galšos ir Miskos kaimai);
               
            
                  —
               
               
                  Pinkotos miestas (Pinkotos vietovė ir Mederato kaimas);
               
            
                  —
               
               
                  Tirnova (Tirnovos, Dudo, Agrišu Marės ir Drauco kaimai);
               
            
                  —
               
               
                  Ineu miestas (Ineu vietovė ir Mokrios kaimas);
               
            
                  —
               
               
                  Šilindija (Šilindijos, Satu Miko ir Luguzeu kaimai);
               
            Dialul Viloro vietovės:
      
                  —
               
               
                  Šagu (Šagu, Kručenio, Fiskuto, Firitiazo ir Hunedoaros Timišanės kaimai);
               
            Dorobancio vietovės:
      
                  —
               
               
                  Krutičis (Dorobančio kaimas).
               
            Baltieji vynai, pagaminti iš Lipovos, Zebranio ir Noidorfo apylinkėse išaugintų vynuogių, pasižymi vynams, pagamintiems iš pietinėje Minišo-Mederato vynuogynų vietovės dalyje auginamų vynuogių, būdingu minerališkumu ir skoniu. Dėl gausaus vynuogių derliaus jiems būdingas pakankamai didelis rūgštingumas, kuris pirmo sąlyčio su skonio receptoriais metu šiek tiek silpnesnis, taip pat brandus pirminis aromatas. Raudonieji vynai, priešingai, išlaiko ypač sodrią spalvą, kuri būdinga iš visoje Minišo-Mederato vynuogynų vietovėje auginamų vynuogių pagamintiems vynams: rausvai violetinį atspalvį ir tamsų, bet ryškų rubino raudonumo foną. Vynai yra ekstraktyvūs. Remiantis 2012, 2013 ir 2014 m. Rumunijos tarnybos ONVPV statistiniais duomenimis, baltųjų vynų sausojo ekstrakto kiekis gali siekti 19–20 g/l („Sauvignon“), o raudonųjų vynų – 27,55 g/l („Cabernet Sauvignon“). Šiaurinėje regiono dalyje (Dude, Agrišu Marėje, Luguzeu) gaminami vynai yra subtilesni ir jiems būdingas labiau juntamas rūgštingumas – taip pat dėl ryškaus ekstraktyvumo: baltųjų vynų – 19,44 g/l („Pinot gris“ ir „Sauvignon“), o raudonųjų vynų – 27,63 g/l („Merlot“).
      Vynų, gaminamų vietovėse, kuriomis praplečiama nustatyta geografinė vietovė, apibūdinime paaiškinamos jų analitinės ir organoleptinės savybės. Atlikus vynų, per pastaruosius ketverius derliaus metus pagamintų iš kelių skirtingų vynuogių veislių, auginamų tiek senojoje vietovėje, tiek nesenai įtrauktose vietovėse, lyginamąją analizę, matyti, kad natūrali vyno „Mustoasă de Măderat“ alkoholio koncentracija yra 11,76–12,30 % alkoholio, bendrasis rūgštingumas – 6,0 g/l vyno rūgšties, bendrasis sausojo ekstrakto kiekis – 18,15–19,85 g/l; natūrali vyno „Riesling Italian“ alkoholio koncentracija yra 10,60–12,35 % alkoholio, bendrasis rūgštingumas – 5,20–6,30 g/l vyno rūgšties, bendrasis sausojo ekstrakto kiekis – 17,20–21,10 g/l; natūrali vyno „Merlot“ alkoholio koncentracija yra 12,50–13,00 % alkoholio, bendrasis rūgštingumas – 6,10–6,50 g/l vyno rūgšties, bendrasis sausojo ekstrakto kiekis – 24,65–27,55 g/l; natūrali vyno „Cabernet Sauvignon“ alkoholio koncentracija yra 12,20–12,60 % alkoholio, bendrasis rūgštingumas – 4,70–6,69 g/l vyno rūgšties, bendrasis sausojo ekstrakto kiekis – 20,63–24,75 g/l. Nustatyta, kad vynai, pagaminti iš baltųjų vyninių vynuogių veislių, auginamų Lipovos, Radnos, Zebranio, Noidorfo, Peulišo ir Barackos vietovėse, turi daug svarbių panašumų, susijusių su gaivumu ir vaisiškumu. Vyno, pagaminto iš baltųjų vyninių vynuogių veislių, auginamų Šagu, Kručenio, Fiskuto, Firitiazo, Hunedoaros Timišanės ir Frumušenio vietovių plantacijose, antrinis skonis stulbinančiai panašus. Iš rudame Šilindijos, Satu Miko, Luguzeu, Dudo ir Agrišu Marės vietovių juodžemyje užaugintų vynuogių gaminami ekstraktyvūs, svarūs, išraiškingo skonio vynai. Neatsitiktinai vynuogės šiose žemėse auginamos nuo senų laikų.
      Rumunijai įstojus į Europos Sąjungą, buvo menkai suprantama ES politika, susijusi su geografine nuoroda apribotų vietovių apsauga, ir trūko vyndarių asociacijų, todėl kai kurios vietovės, turinčios senas specialių rūšinių vynų gamybos tradicijas, nebuvo įtrauktos į vyno su geografine nuoroda „Dealurile Zarandului“ gamybos vietovę.
      BENDRASIS DOKUMENTAS
      1.   Registruojamas (-i) pavadinimas (-ai)
      
      „Dealurile Zarandului“
      2.   Geografinės nuorodos tipas:
      
      SGN – saugoma geografinė nuoroda
      3.   Vynuogių produktų kategorijos
      
      
               
                  1.
               
               
                  Vynas
               
            4.   Vyno (-ų) aprašymas
      
      
         Analitinės ir organoleptinės savybės
      
      
                  —
               
               
                  bendra ir faktinė alkoholio koncentracija: ne mažiau kaip 10 % tūrio;
               
            
                  —
               
               
                  bendrasis rūgštingumas (vyno rūgštis): ne mažiau kaip 4,5 g/l;
               
            
                  —
               
               
                  lakusis rūgštingumas (acto rūgštis): ne mažiau kaip 1,2 g/l;
               
            
                  —
               
               
                  neredukuojantis sausasis ekstraktas: ne mažiau kaip 17 g/l;
               
            
                  —
               
               
                  bendrasis sieros dioksido kiekis: ne daugiau kaip 300 mg/l;
               
            
                  —
               
               
                  laisvojo sieros dioksido kiekis: ne daugiau kaip 60 mg/l.
               
            1.   „Muscat Ottonel“:
      
                  —
               
               
                  Išvaizda: skaidrus, ryškus.
               
            
                  —
               
               
                  Spalva: šiaudų geltonumo arba ryškiai geltona, priklausomai nuo vynuogių kokybės nuimant derlių.
               
            
                  —
               
               
                  Kvapas: švelnus gėlių kvapas, tipiškas muskato aromatas, būdingas vynuogėms iš šiaurinės vynuogyno dalies.
               
            
                  —
               
               
                  Skonis: tipiškas muskato skonis su juntamu aksominiu poskoniu. Būtina rūgštingumo korekcija.
               
            2.   „Traminer roz“:
      
                  —
               
               
                  Išvaizda: skaidrus.
               
            
                  —
               
               
                  Spalva: gelsvai žalia.
               
            
                  —
               
               
                  Kvapas: rožių žiedlapių aromatas, ypač būdingas vynuogėms iš Peulišo vietovės.
               
            
                  —
               
               
                  Skonis: specifinis, šviežiai nupjautos žolės.
               
            3.   „Sauvignon“:
      
                  —
               
               
                  Išvaizda: skaidrus, malonus.
               
            
                  —
               
               
                  Spalva: blankiai geltona su žalsvu atspalviu.
               
            
                  —
               
               
                  Kvapas: vynmedžių žiedų.
               
            
                  —
               
               
                  Skonis: vaisinis, maloniai rūgštus, harmoningas.
               
            4.   „Pinot Gris“:
      
                  —
               
               
                  Išvaizda: skaidrus.
               
            
                  —
               
               
                  Spalva: žalsvai baltas, su šiek tiek gelsvu atspalviu.
               
            
                  —
               
               
                  Kvapas: vasarinių obuolių.
               
            
                  —
               
               
                  Skonis: sodrus, su keptos duonos plutos poskoniu.
               
            5.   „Feteasca regala“:
      
                  —
               
               
                  Išvaizda: skaidrus.
               
            
                  —
               
               
                  Spalva: žalsvai geltona.
               
            
                  —
               
               
                  Kvapas: rūgštokų vasarinių obuolių aromatas, rodantis, kad vyne yra didelis šlaitų dirvožemio mineralinių medžiagų kiekis.
               
            
                  —
               
               
                  Skonis: išraiškingo, brandaus skonio, kuris įkūnija šiaurinės vynuogyno dalies išskirtinumą.
               
            6.   „Feteasca alba“:
      
                  —
               
               
                  Išvaizda: skaidrus.
               
            
                  —
               
               
                  Spalva: žalsvai geltona.
               
            
                  —
               
               
                  Kvapas: obuolių ir vynmedžių žiedų.
               
            
                  —
               
               
                  Skonis: malonus, brandus, tipiškas.
               
            7.   „Riesling italian“:
      
                  —
               
               
                  Išvaizda: skaidrus.
               
            
                  —
               
               
                  Spalva: žalsvai balta.
               
            
                  —
               
               
                  Kvapas: nėra aiškaus pirminio aromato.
               
            
                  —
               
               
                  Skonis: išraiškingas, vyniškas, labai gaivus, maloniai rūgštus.
               
            8.   „Riesling de Rhin“:
      
                  —
               
               
                  Išvaizda: skaidrus.
               
            
                  —
               
               
                  Spalva: žalsvai balta, tipiška.
               
            
                  —
               
               
                  Kvapas: nėra ryškaus pirminio aromato.
               
            
                  —
               
               
                  Skonis: vyniškas, gaivus, maloniai rūgštus.
               
            9.   „Chardonnay“:
      
                  —
               
               
                  Išvaizda: skaidrus, permatomas.
               
            
                  —
               
               
                  Spalva: aukso geltona.
               
            
                  —
               
               
                  Kvapas: akacijų žiedų ir nupjautos žolės aromatas.
               
            
                  —
               
               
                  Skonis: malonus, gėlių, švelniai rūgštus.
               
            10.   „Mustoasă de Măderat“:
      
                  —
               
               
                  Išvaizda: skaidrus, malonus.
               
            
                  —
               
               
                  Spalva: žalsvai geltona, kaip citrinos griežinėlis, iš kurios galima nuspėti apie rūgštoką skonį.
               
            
                  —
               
               
                  Kvapas: neprinokusio žalio obuolio, su juntamu vynmedžių žiedų kvapu, ypač vietovėse, kuriose vynuogių išauginama mažiau, nei įprasta tam tikrai veislei.
               
            
                  —
               
               
                  Skonis: gaivus, atgaivinantis, ryškus dėl didelio rūgštingumo, ypač vietovėse, kuriose išauginama daug vynuogių.
               
            11.   „Furmint“:
      
                  —
               
               
                  Išvaizda: skaidrus.
               
            
                  —
               
               
                  Spalva: žalsvai baltas, su blankiai gelsvu atspalviu.
               
            
                  —
               
               
                  Kvapas: pirminis tropinių vaisių aromatas.
               
            
                  —
               
               
                  Skonis: malonus, primena sultingus tropinius vaisius, savitas.
               
            12.   „Furmint de Miniş“:
      
                  —
               
               
                  Išvaizda: skaidrus.
               
            
                  —
               
               
                  Spalva: žalsvai baltas, su citrinos gelsvumo atspalviu.
               
            
                  —
               
               
                  Kvapas: tropinių vaisių aromatas.
               
            
                  —
               
               
                  Skonis: malonus, gaivus, primena sultingus tropinius vaisius, tipiškas.
               
            13.   „Cabernet Sauvignon“:
      
                  —
               
               
                  Išvaizda: skaidrus.
               
            
                  —
               
               
                  Spalva: ryški rubino raudonumo, su ryškiu melsvu atspalviu, kai vynas gaminamas iš vynuogių, užaugintų Kovesinco ir Lipovos apylinkėse, kuriose palankiausia auginti raudonųjų vynuogių veisles.
               
            
                  —
               
               
                  Kvapas: išskirtinis laukinių augalų ir žolės aromatas.
               
            
                  —
               
               
                  Skonis: jaunas vynas pernelyg šiurkštaus, ryškaus taninų, augalų stiebų skonio ar net yra netinkamas gerti; būtina bent dvejus metus brandinti statinėse. Bręstančio vyno skonis gerėja, jis tampa maloniai aksominis, sodrus ir brandus. Dėl didesnio rūgštingumo nei kituose vynuogynuose ir gausaus ekstrakto vynas tampa ilgaamžiškesnis ir laikui bėgant išlaiko gaivumą.
               
            14.   „Merlot“:
      
                  —
               
               
                  Išvaizda: skaidrus.
               
            
                  —
               
               
                  Spalva: rubino raudonumo, ryškus, po brandinimo matomas terakotos atspalvis.
               
            
                  —
               
               
                  Kvapas: malonus miško uogų, laukinių aviečių aromatas, po brandinimo atsiranda ąžuolo ir vanilės kvapui būdingų tonų.
               
            
                  —
               
               
                  Skonis: ne toks gaižus, kaip vynas „Cabernet Sauvignon“; skonis pasižymi aksomine tekstūra, būdinga šiai vynuogių veislei, po brandinimo įgyja patrauklią skonių gamą.
               
            15.   „Pinot noir“:
      
                  —
               
               
                  Išvaizda: skaidrus.
               
            
                  —
               
               
                  Spalva: tamsi vyšnių raudonumo, ryški.
               
            
                  —
               
               
                  Kvapas: vynui bręstant aromatas keičiasi nuo vyšnių iki braškių kvapo.
               
            
                  —
               
               
                  Skonis: aksominis, švelnus, kompleksiškas ir rafinuotas, pastovus, ypač jei vynas pagamintas iš vynuogyno pietinėje dalyje surinktų vynuogių.
               
            16.   „Fetească neagră“:
      
                  —
               
               
                  Išvaizda: skaidrus.
               
            
                  —
               
               
                  Spalva: ryški granatų raudonumo.
               
            
                  —
               
               
                  Kvapas: kompleksiškas, savitas aromatas su gėlėms būdingo kvapo tonais.
               
            
                  —
               
               
                  Skonis: puikus, malonus ir pakankamai svarus, skanus ir patrauklus.
               
            17.   „Burgund Mare“:
      
                  —
               
               
                  Išvaizda: skaidrus.
               
            
                  —
               
               
                  Spalva: ryški granatų raudonumo, su violetiniu atspalviu, tipiška vynuogių, užaugintų Kovesinco ir Lipovos apylinkėse, spalva.
               
            
                  —
               
               
                  Kvapas: prinokusių miško uogų – gervuogių ir mėlynių – aromatas.
               
            
                  —
               
               
                  Skonis: subalansuotas, pastovus, neaitrus.
               
            18.   „Syrah“:
      
                  —
               
               
                  Išvaizda: skaidrus.
               
            
                  —
               
               
                  Spalva: ryškiai raudona.
               
            
                  —
               
               
                  Kvapas: gėlių kvapų gama su labai ryškiais pikantiškais aromatais.
               
            
                  —
               
               
                  Skonis: pastovus, turintis figų poskonį, šiek tiek gaižus.
               
            19.   „Novac“:
      
                  —
               
               
                  Išvaizda: skaidrus, permatomas.
               
            
                  —
               
               
                  Spalva: ryški rubino raudonumo, su rausvai violetiniu atspalviu.
               
            
                  —
               
               
                  Kvapas: gervuogių ir aromatingo juodojo pipiro kvapų gama.
               
            
                  —
               
               
                  Skonis: puikiai subalansuotas taninų kiekis, pastovus, subtiliai rūgštus.
               
            20.   „Portugais bleu“:
      
                  —
               
               
                  Išvaizda: skaidrus.
               
            
                  —
               
               
                  Spalva: ryški plytų raudonumo.
               
            
                  —
               
               
                  Kvapas: raudonos spalvos vaisių, agrastų ir raudonųjų serbentų kvapų gama.
               
            
                  —
               
               
                  Skonis: švelnus, šiek tiek juntami taninai, subtiliai rūgštus; vynas, pagamintas iš pirmojo derliaus vynuogių, išlaiko būdingas savybes, ypač jei yra pagamintas iš vietovėje, kurioje auginamos raudonųjų vyninių vynuogių veislės, išaugintų vynuogių.
               
            21.   „Sangiovese“:
      
                  —
               
               
                  Išvaizda: skaidrus.
               
            
                  —
               
               
                  Spalva: vyšnių raudonumo.
               
            
                  —
               
               
                  Kvapas: prinokusių uogų ir vynuogių kvapų gama, brandaus kvapo, jei vynas pagamintas iš vynuogių, užaugintų vynuogyno šiaurinėje dalyje.
               
            
                  —
               
               
                  Skonis: juntami taninai, subtiliai rūgštus, gaivus, lengvas.
               
            22.   „Cadarcă“:
      
                  —
               
               
                  Išvaizda: skaidrus.
               
            
                  —
               
               
                  Spalva: ryškiai raudona.
               
            
                  —
               
               
                  Kvapas: miško uogų kvapas.
               
            
                  —
               
               
                  Skonis: aksominis, šiek tiek rūgštus, subtiliai gaižus.
               
            Bendrosios analitinės savybės
      
                  Mažiausia faktinė alkoholio koncentracija (tūrio %)
               
               
                  10
               
            
                  Mažiausias bendras rūgščių kiekis
               
               
                  4,5  g/l, (išreikšta vyno rūgšties kiekiu)
               
            
                  Didžiausias lakusis rūgštingumas (gramais viename litre)
               
               
                  1,2 
               
            
                  Didžiausias bendras sieros dioksido kiekis (miligramais viename litre)
               
               
                  300
               
            5.   Vyno gamybos metodai
      
      a.   Pagrindiniai vynininkystės metodai
      
      
         Vynininkystės metodai
      
      Atitinkamas vynų gamybos apribojimas
      Natūrali alkoholio koncentracija gali būti padidinta tik esant įstatymų numatytoms sąlygoms. Didinti natūralią alkoholio koncentraciją tūrio procentais galima tik:
      
                  a)
               
               
                  šviežių vynuogių, iš dalies raugintos vynuogių misos arba jauno rauginamo vyno – pridedant koncentruotos vynuogių misos arba rektifikuotos koncentruotos vynuogių misos;
               
            
                  b)
               
               
                  vynuogių misos – pridedant koncentruotos vynuogių misos, rektifikuotos koncentruotos vynuogių misos ar dalinio koncentravimo, įskaitant atvirkštinį osmosą, būdu.
               
            Gaminant vynus su geografine nuoroda „Dealurile Zarandului“, neleidžiama pridėti sacharozės.
      b.   Didžiausias derlius
      
      Vynuogių auginimas: veislės „Fetească regală“, „Mustoasă de Măderat“, „Portugais bleu“ ir „Sangiovese“
      15 000 kilogramų vynuogių iš hektaro
      Vynuogių auginimas: veislės „Furmint“, „Furmint de Miniş“, „Riesling de Rhin“, „Riesling italian“, „Merlot“, „Fetească neagră“ ir „Novac“
      12 500 hektolitrai iš hektaro
      Vynuogių auginimas: veislės „Burgund mare“, „Cadarcă“, „Fetească albă“
      12 500 hektolitrai iš hektaro
      Vynuogių auginimas: veislės „Muscat Ottonel“, „Pinot gris“, „Chardonnay“, „Sauvignon“, „Traminer roz“, „Cabernet Sauvignon“, „Pinot noir“ ir „Syrah“
      10 000 hektolitrai iš hektaro
      Vyno gamyba, baltieji vynai
      95 hektolitrai iš hektaro
      Vyno gamyba, raudonieji, rožiniai, aromatizuoti vynai
      85 hektolitrai iš hektaro
      6.   Nustatyta vietovė
      
      Arado apskritis, Minišo-Mederato vynuogynas, centrai:
      Minišo vietovės:
      
                  —
               
               
                  Lipovos miestas (Lipovos ir Radnos vietovės);
               
            
                  —
               
               
                  Zebranis (Zebranio ir Noidorfo kaimai);
               
            
                  —
               
               
                  Frumušenis (Frumušenio kaimas);
               
            
                  —
               
               
                  Peulišas (Peulišo ir Barackos kaimai);
               
            
                  —
               
               
                  Giorokas (Minišo, Gioroko ir Kuvino kaimai);
               
            
                  —
               
               
                  Kovesincas (Kovesinco kaimas);
               
            Mederato vietovės:
      
                  —
               
               
                  Širija (Širijos, Galšos ir Miskos kaimai);
               
            
                  —
               
               
                  Pinkotos miestas (Pinkota ir Mederato kaimas)
               
            
                  —
               
               
                  Tirnova (Tirnovos, Dudo, Agrišu Marės ir Drauco kaimai);
               
            
                  —
               
               
                  Ineu miestas (Ineu ir Mokrios kaimas);
               
            
                  —
               
               
                  Šilindija (Šilindijos, Satu Miko ir Luguzeu kaimai);
               
            Dialul Viloro vietovės:
      
                  —
               
               
                  Šagu (Šagu, Kručenio, Fiskuto, Firitiazo ir Hunedoaros Timišanės kaimai);
               
            Dorobancio vietovės:
      
                  —
               
               
                  Krutičis (Dorobančio kaimas).
               
            7.   Pagrindinės vyninių vynuogių rūšys
      
      
                   
               
               
                  „Cadarcă N“
               
            
                   
               
               
                  „Burgund Mare N“
               
            
                   
               
               
                  „Pinot Gris G“
               
            
                   
               
               
                  „Fetească neagră N“
               
            
                   
               
               
                  „Muscat Ottonel B“
               
            
                   
               
               
                  „Cabernet Sauvignon N“
               
            
                   
               
               
                  „Sauvignon B“:
               
            
                   
               
               
                  „Merlot N“
               
            
                   
               
               
                  „Feteasca regala B“
               
            
                   
               
               
                  „Fetească albă B“
               
            
                   
               
               
                  „Furmint de Miniş B“
               
            
                   
               
               
                  „Furmint B“
               
            
                   
               
               
                  „Chardonnay B“
               
            
                   
               
               
                  „Novac N“
               
            
                   
               
               
                  „Mustoasă de Măderat B“
               
            
                   
               
               
                  „Syrah N“
               
            
                   
               
               
                  „Sangiovese N“
               
            
                   
               
               
                  „Traminer Roz Rs“
               
            
                   
               
               
                  „Riesling italian B“
               
            
                   
               
               
                  „Riesling de Rhin B“
               
            
                   
               
               
                  „Portugais Bleu N“
               
            
                   
               
               
                  „Pinot Noir N“
               
            8.   Nuorodos (-ų) aprašymas
      
      
         Ryšys su nustatyta vietove
      
      Vietovės gamtines ypatybes lemia Zarando priekalnės, kurioms būdingas šlaitų dirvožemis, o šiame gausu geležies ir mikroelementų. Dėl šių tarp kalvų esančių įdubų susiformavo įvairios topologinės ir klimato sąlygos, būdingos atskiriems šios vietovės vynuogynams. Šios sąlygos yra panašios, kalbant apie geologinius ir klimato ypatumus ir auginamų vynuogių veisles.
      Vynuogynų plantacijos daugiausia yra pietinėje pusėje, išimtiniais atvejais – pietvakarinėje ir pietrytinėje pusėje. Todėl įvairūs pavieniai vynuogynai, kurie yra toje pačioje platumoje ir ilgumoje ir kuriuose auginamos tos pačios veislės vynuogės, skiriasi vieni nuo kitų dėl skirtingų topologinių ir klimato ypatumų. Statūs terasiniai šlaitai, ant kurių auginamos vynuogės, susilpnina ir mažina vėjo jėgą ir šalto oro sroves. Kai oras ramus, šylant šlaitams vyksta švelni oro cirkuliacija, kuri yra palanki fiziologiniams augalų procesams ir padeda išryškinti vynuogių savybes. Šlaitai užtikrina, kad perteklinis vanduo neužsistovėtų, taip dirvožemis lengviau įšyla ir užkertamas kelias pilkojo pelėsio kolonijoms.
      Mikroklimatui, kurį veikia Viduržemio jūra, būdingas ankstyvas, drėgnas pavasaris ir ilgas, šiltas, sausas ruduo. Su ekologija ir klimatu susiję duomenys: metinė aplinkos temperatūra: 11,2 °C, bendras metinis kritulių kiekis: 644 mm, efektyvių temperatūrų suma: 3 291 °C, bendras saulėtų valandų skaičius: 1 490, bendras efektyvus kritulių kiekis: 365 mm. Dešimties metų vidutinis santykinis drėgnumas yra maždaug 75 % Vynuogės, užaugintos geležingame šlaitų dirvožemyje, yra ryškiai raudonos spalvos su sodriu rubino spalvos atspalviu, taip pat jos labai derlingos ir ryškaus skonio.
      Atlikus organoleptinį Zarando priekalnėse pagamintų vynų vertinimą nustatyta, kad iš raudonųjų vyninių vynuogių veislių pagaminti vynai pasižymi intensyvia spalva su ryškiu melsvu atspalviu, kol vynas jaunas, o bręsdamas jis tampa plytų raudonumo spalvos. Jaunas vynas būna gaižaus tanino rūgšties skonio, bet vėliau bręsdamas tampa subalansuoto, tvirto, malonaus, svaraus ir aksominio skonio.
      Baltieji vynai, pagaminti iš Lipovos, Zebranio ir Noidorfo apylinkėse išaugintų vynuogių, pasižymi vynams, pagamintiems pietinėje Minišo-Mederato vynuogynų vietovės dalyje auginamų vynuogių, būdingu minerališkumu ir skoniu. Dėl gausaus vynuogių derliaus jiems būdingas pakankamai didelis rūgštingumas, kuris pirmo sąlyčio su skonio receptoriais metu šiek tiek silpnesnis, taip pat brandus pirminis aromatas. Raudonieji vynai, priešingai, išlaiko ypač sodrią spalvą, kuri būdinga iš visoje Minišo-Mederato vynuogynų vietovėje auginamų vynuogių pagamintiems vynams: rausvai violetinį atspalvį tamsiame, bet ryškiame rubino raudonumo fone. Vynai yra ekstraktyvūs. Remiantis 2012, 2013 ir 2014 m. Rumunijos tarnybos ONVPV statistiniais duomenimis, baltųjų vynų sausojo ekstrakto kiekis gali siekti 19–20 g/l („Sauvignon“), o raudonųjų vynų – 27,55 g/l („Cabernet Sauvignon“). Šiaurinėje regiono dalyje (Dude, Agrišu Marėje, Luguzeu) gaminami vynai yra subtilesni ir jiems būdingas labiau juntamas rūgštingumas – taip pat dėl ryškaus ekstraktyvumo: baltųjų vynų – 19,44 g/l („Pinot gris“ ir „Sauvignon“), o raudonųjų vynų – 27,63 g/l („Merlot“).
      Vynų, gaminamų vietovėse, kuriomis praplečiama nustatyta geografinė vietovė, apibūdinime paaiškinamos jų analitinės ir organoleptinės savybės. Atlikus vynų, per pastaruosius ketverius derliaus metus pagamintų iš kelių skirtingų vynuogių veislių, auginamų tiek senojoje vietovėje, tiek nesenai įtrauktose vietovėse, lyginamąją analizę, matyti, kad natūrali vyno „Mustoasă de Măderat“ alkoholio koncentracija yra 11,76–12,30 % alkoholio, bendrasis rūgštingumas – 6,0 g/l vyno rūgšties, bendrasis sausojo ekstrakto kiekis – 18,15–19,85 g/l; natūrali vyno „Riesling Italian“ alkoholio koncentracija yra 10,60–12,35 % alkoholio, bendrasis rūgštingumas – 5,20–6,30 g/l vyno rūgšties, bendrasis sausojo ekstrakto kiekis – 17,20–21,10 g/l; natūrali vyno „Merlot“ alkoholio koncentracija yra 12,50–13,00 % alkoholio, bendrasis rūgštingumas – 6,10–6,50 g/l vyno rūgšties, bendrasis sausojo ekstrakto kiekis – 24,65–27,55 g/l; natūrali vyno „Cabernet Sauvignon“ alkoholio koncentracija yra 12,20–12,60 % alkoholio, bendrasis rūgštingumas – 4,70–6,69 g/l vyno rūgšties, bendrasis sausojo ekstrakto kiekis – 20,63–24,75 g/l. Nustatyta, kad vynai, pagaminti iš baltųjų vyninių vynuogių veislių, auginamų Lipovos, Radnos, Zebranio, Noidorfo, Peulišo ir Barackos vietovėse, turi daug svarbių panašumų, susijusių su gaivumu ir vaisiškumu. Vyno, pagaminto iš baltųjų vyninių vynuogių veislių, auginamų Šagu, Kručenio, Fiskuto, Firitiazo, Hunedoaros Timišanės ir Frumušenio vietovių plantacijose, antrinis skonis stulbinančiai panašus. Iš rudame Šilindijos, Satu Miko, Luguzeu, Dudo ir Agrišu Marės vietovių juodžemyje užaugintų vynuogių gaminami ekstraktyvūs, svarūs, išraiškingo skonio vynai. Neatsitiktinai vynuogės šiose žemėse auginamos nuo senų laikų.
      9.   Kitos pagrindinės sąlygos
      
      
         Teisinis pagrindas
      
      Nustatytas nacionalinės teisės aktuose
      
         Papildomos sąlygos tipas
      
      Papildomos su ženklinimu susijusios nuostatos
      
         Sąlygos aprašymas
      
      Papildomų nuostatų nėra.
      10.   Produkto specifikacijos nuoroda
      
      http://www.onvpv.ro/sites/default/files/caiet_de_sarcini_ig_dealurile_zarandului_modif_cf_notif_133_2016_accept_changes_18032016.pdf